Eystein Torkildsen

Eystein Torkildsen (1890–1960) var en norsk ordfører og høyesterettsadvokat.

Torkildsen tok middelskoleeksamen ved Oslo katedralskole 1906, og ble senere offiser og høyesterettsadvokat. Han var ordfører i Aker kommune en kort periode i 1938 for Høyre.

Ved krigsutbruddet i 1940 var Torkildsen major og bataljonssjef for en styrke på 575 soldater. Bataljonen ble satt inn i forsvar ved Kjosberget-Almlisberget nord for Moelv 21.-22. april. Tyskerne, med overlegne styrker og våpen, brøt etter hvert gjennom de norske linjene, og det ble retrett i vill uorden. De norske styrkene ble tvunget til retrett gjennom Gudbrandsdalen og Romsdalen, fram til våpenstillstanden 3. mai 1940.Svein Hansen: Bataljonene Matheson (I/IR4) og Torkildsen (Den lette bataljon). Personer og hendinger i april 1940, Oslo:  Nova, 2013

Torkildsen ble tatt som krigsfange i august 1943 og han satt i fangeleir i Polen resten av krigen.Fanger.no 

Eystein Torkildsens vei på Munkerud i Oslo er oppkalt etter ham.

Akers Sogneselskap har opprettet et minnefond «til minne om avdøde høyesterettsadvokat og tidligere ordfører i Aker Eystein Torkildsen». Fondet skal bidra til å opprettholde gammel og god Akertradisjon.Akers Sogneselskap Årsberetning 2007  (se pkt 11) 

Eystein Torkildsen var sønn av Marcus Thorvald Torkildsen.

 Referanser 

Kategori:Norske høyesterettsadvokater
Kategori:Norske majorer
Kategori:Ordførere i Aker
Kategori:Høyre-ordførere i Akershus
Kategori:Personer fra Oslo